Virenojan koulu/Tuula Halonen: Monialainen oppimiskokonaisuus

* Aihe: IHMINEN
* Luokka: 1./2.lk
* Oppiaineet: AI, YM, KU ja MU
* Laaja-alaiset oppimistavoitteet: T1-T3, T5-T8 ja T10-11
* Ajankäyttö: n. 2 vkoa aktiivisesti tai AI:n, YM:n, KU:n ja MU:n tunneilla 4 vkoa
* Resurssitarpeet: oman luokan kirjat ja muut tavarat, kirjastosta lainatut kirjat sekä tietokoneet
* Luokanopettaja voi tehdä yksin, avustajan tai muiden opettajien kanssa hyvässä yhteistyössä esityksiä eteenpäin
* Paritöiden aiheita voivat olla esim. kehon osat, miten ihminen kehittyy, säänmukainen pukeutuminen, käyttäytyminen liikenteessä, kiusaamisen ehkäisy, ensiapu – avun hakeminen, itsehoitotaidot, arjen terveystottumukset, ihmisen elämän edellytykset, mielen terveys – mikä tuottaa hyvää mieltä ja iloa sekä omien tekojen merkitys muille ihmisille

Vaiheet:

* Yhdessä oppilaiden kanssa kerätään taululle ihmiseen liittyviä asioita; yhdessä jutellen jokainen valikoituu kiinnostuksensa mukaan ottamaan selvää jostakin aiheesta
* Kerätään tietoa omasta aiheesta läheisiltä ihmisiltä, kirjoista, lehdistä, nettisivuilta, videoista yms.
* Laaditaan saaduista tiedoista ajatuskartta, jonka avulla asia esitetään ensin luokkakavereille; kaverit antavat vinkkejä viedä tutkimusta eteenpäin
* Viimein, kun ajatuskartta, piirustukset ja muut havaintovälineet sekä laulut/musiikki on mietitty, esitetään asia kotiväelle
* Kotiväki kutsutaan koululle kuuntelemaan ”studioita” ja lopuksi herkutellaan nyyttikesteissä
* Tällaisia oppimiskokonaisuuksia voi tehdä myös esim. talven/kevään eläimistä, elämän perusedellytyksistä, turvallisuudesta ylipäänsä tai koulumatkan eläimistä ja kasveista. Aiheisiin voi liittää tutustumiskäynnin, esim. linturetken.